**ԱՄՓՈՓԱԹԵՐԹ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԲԱՐՁՐԱԳՈՒՅՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ԲԱԿԱԼԱՎՐԻ ՈՒ ԱՆԸՆԴՀԱՏ և ԻՆՏԵԳՐԱՑՎԱԾ**

**ԿՐԹԱԿԱՆ ԾՐԱԳՐԵՐՈՎ (ԱՌԿԱ, ՀԵՌԱԿԱ) 2022/2023 ՈՒՍՈՒՄՆԱԿԱՆ ՏԱՐՎԱ ՄԱՍՆԱԳԻՏՈՒԹՅՈՒՆՆԵՐԻ ԵՎ ԸՆԴՈՒՆԵ­ԼՈՒԹՅԱՆ ՔՆՆՈՒԹՅՈՒՆՆԵՐԻ**

**ՑԱՆԿԸ ՀԱՍՏԱՏԵԼՈՒ ՄԱՍԻՆ**

ՀՀ կառավարության որոշման նախագծի վերաբերյալ ստացված դիտողությունների և առաջարկությունների, դրանց ընդունման կամ չընդունման վերաբերյալ

|  |  |
| --- | --- |
| 1.Ֆինանսների նախարարություն | 13.10.2021թ. |
| N 01/11-1/16555-2021 |
| 1. Նախագծի վերաբերյալ առաջարկություններ և դիտողությունների չունի
 | 1.Նախագիծը մնացել է անփոփոխ |
| 2. Աշխատանքի և սոցիալական հարցերի նախարարություն | 13.10.2021թ. |
| N ՄՆ//40443-2021 |
| 1. Նախագծի վերաբերյալ առաջարկություններ և դիտողությունների չունի | 1.Նախագիծը մնացել է անփոփոխ |
| 3. Բարձր տեխնոլոգիական արդյունաբերության նախարարություն | 05.10.2021թ. |
| N 01/13․1/6322-2021 |
| 1. Առաջարկում եմ «Հայաստանի Հանրապետության բարձրագույն ուսումնական հաստատությունների բակալավրի ու անընդհատ և ինտեգրացված կրթական ծրագրերով (առկա, հեռակա) 2022/2023 ուսումնական տարվա մասնագիտությունների և ընդունելության քննությունների ցանկը հաստատելու մասին» Հայաստանի Հանրապետության կառավարության որոշման նախագծում դիտարկել մարզերում մասնաճյուղեր ունեցող Երևանի բարձրագույն ուսումնական հաստատություններում առկա բարձր և տեղեկատվական տեխնոլոգիաների ոլորտի մասնագիտություններով համալրումը վերը նշված մասնաճյուղերում, ինչպես նաև մարզային բարձրագույն ուսումնական հաստատություններում: | 3. Ընդունելի չէ։ Նախագիծը մնացել է անփոփոխ։Համաձայն «Կրթության մասին» ՀՀ օրենքի 41-րդ հոդվածի 1-ին մասի և «Բարձրագույն և հետբուհական մասնագիտական կրթության մասին» ՀՀ օրենքի 13-րդ հոդվածի 2-րդ մասի 1-ին ենթակետի դրույթների՝ օրենքով նախատեսված կրթական ծրագրերը կարող են իրականացվել միայն լիցենզիայի առկայության դեպքում՝ Հայաստանի Հանրապետության օրենսդրությամբ սահմանված կարգով, և ըստ նույն օրենքի 14-րդ հոդվածի 2-րդ մասի 1-ին պարբերության՝ բարձրագույն ուսումնական հաստատությունն իրավունք ունի ընդունելություն հայտարարելու լիցենզիայի առկայության դեպքում:Տվյալ դեպքում բակալավրի ու անընդհատ և ինտեգրացված կրթական ծրագրերով (առկա, հեռակա) համապատասխան ուսումնական տարվա ընդունելության ցանկում կարող են ներառվել միայն այն մասնագիտությունները (կրթական ծրագրերը), որոնց գծով համապատասխան բուհերը կամ դրանց մասնաճյուղերն ՀՀ օրենսդրության սահմանված կարգով ունեն տվյալ մասնագիտությամբ (կրթական ծրագրով) կրթական գործունեություն իրականացնելու իրավունք։ Ավելին, անհրաժեշտ ենք համարում նշել նաև, որ հիշյալ որոշման նախագծի հավելվածով ներկայացված ցանկում համապատասխան ոլորտի մասնագիտություններ (կրթական ծրագրեր) հաստատությունների լիցենզիաների առկայության պարագայում և հայտերի հիման վրա ներառվել ու առկա են Հայաստանի ազգային պոլիտեխնիկական համալսարանի Գյումրու և Կապանի մասնաճյուղերում, Շիրակի Մ.Նալբանդյանի անվան պետական համալսարանում, Եվրոպական համալսարանի Գյումրու, Վանաձորի, Իջևանի և Կապանի մասնաճյուղերում։ |
| 4. Արդարադատության նախարարություն | 27.10.2021թ. |
| N /27․1/34457-2021 |
| 1.Ներկայացված նախագծով նախատեսվում է հաստատել «Հայաստանի Հանրապետության բարձրագույն ուսումնական հաստատությունների բակալավրի ու անընդհատ և ինտեգրացված կրթական ծրագրերով (առկա, հեռակա) 2022/2023 ուսումնական տարվա մասնագիտությունների և ընդունելության քննությունների ցանկը» և նախագծի նախաբանում որպես դրա իրավական հիմք հղում է կատարվում «Կրթության մասին» ՀՀ օրենքի 15-րդ հոդվածի 5-րդ մասին: Նախագծի 1-ին կետով հաստատվող Ցանկի (այսուհետ՝ Ցանկ) համաձայն՝ «022801.01.6 Արաբագիտություն», «022801.02.6 Թյուրքագիտություն», «022801.03.6 Իրանագիտություն», «031101.01.6 Տնտեսագիտություն», «031201.01.6 Քաղաքագիտություն», «Սոցիոլոգիա», «041201.01.6 Ֆինանսներ (ըստ ոլորտի)», «041301.01.6 Կառավարում (ըստ ոլորտի)», «041301.02.6 Հանրային կառավարում», «041301.04.6 Հանրային քաղաքականություն և կառավարում», «042101.01.6 Իրավագիտություն» և այլ մասնագիտությունների ընդունելության քննությունների համար անցկացվող մրցույթին մասնակցելու համար դիմորդներին իրավունք է վերապահվում հանձնել նշված երկու՝ «Հայոց լեզու և գրականություն (գրավոր)» կամ «Օտար լեզու (գրավոր)» քննություններից մեկը՝ ***իրենց ընտրությամբ***:Այս առումով անդրադառնալով նախագծով առաջարկվող կարգավորմանը՝ հարկ ենք համարում նշել, որ «Լեզվի մասին» ՀՀ օրենքի 2-րդ հոդվածի 1-ին մասի համաձայն՝ Հայաստանի Հանրապետության տարածքում գտնվող կրթական և ուսումնական համակարգերում դասավանդման և դաստիարակության լեզուն գրական հայերենն է: Նույն օրենքի 5-րդ մասը սահմանում է. «Հայաստանի Հանրապետության բոլոր միջնակարգ-մասնագիտական, մասնագիտական-տեխնիկական և ***բարձրագույն ուսումնական հաստատություններում հայոց լեզվի ընդունելության քննությունը*** և հայոց լեզվի ուսուցումը ***պարտադիր են***:»:Միաժամանակ, հարկ ենք համարում անդրադառնալ 2021 թվականի մարտի 24-ին ընդունված «Բարձրագույն կրթության և գիտության մասին» օրենքի կարգավորումներին, որոնց համաձայն՝ նախատեսվում է ներդնել բուհերի ընդունելության կազմակերպման նոր սկզբունքներ ու մեխանիզմներ, մասնավորապես՝ սահմանվում է, որ անկախ բուհերի կազմակերպաիրավական ձևից և կարգավիճակից՝ բակալավրի որակավորման աստիճանի ցանկացած կրթական ծրագրով ՀՀ քաղաքացիների համար բուհի ընդունելության «Հայոց լեզու» առարկայի քննությունը պարտադիր է։ Այսինքն, 2022 թվականի սեպտեմբերի մեկից ԲՈՒՀ ընդունվելու համար սահմանվում է «Հայոց լեզու» առարկայի պարտադիր քննություն:Անհրաժեշտ է հաշվի առնել նաև Հայաստանի Հանրապետության կառավարության 2012 թվականի ապրիլի 26-ի «Հայաստանի Հանրապետության պետական և ոչ պետական բարձրագույն ուսումնական հաստատությունների ընդունելության (ըստ բակալավրի ու անընդհատ և ինտեգրացված կրթական ծրագրերի) կարգը հաստատելու և Հայաստանի Հանրապետության կառավարության 2011 թվականի ապրիլի 28-ի N 686-Ն որոշումն ուժը կորցրած ճանաչելու մասին» թիվ 597-Ն որոշմամբ հաստատված Կարգի 42-րդ կետի դրույթները, որի 1-ին ենթակետի համաձայն՝ «031801.00.6 Միջազգային հարաբերություններ», «032101.00.6 Լրագրություն», «023101.00.6 Հայոց լեզու և գրականություն», «031301.00.6 Հոգեբանություն», «011201.00.6 Նախադպրոցական մանկավարժություն», «011301.00.6 Ընդհանուր մանկավարժություն», «011302.00.6 Հատուկ մանկավարժություն», «023201.00.6 Լեզվաբանություն («023201.01.6 Թարգմանչական գործ (ըստ լեզուների)», «023201.09.6 Միջմշակութային հաղորդակցություն և թարգմանություն (ռուսերեն)» կրթական ծրագրերի)» մասնագիտությունների դեպքում ***«Հայոց լեզու և հայ գրականություն» առարկայի միասնական քննությունը պարտադիր է:***Հետևապես, ելնելով վերոգրյալից` առաջարկում ենք Ցանկի դրույթները վերանայել՝ նշված մասնագիտությունների ընդունելության համար «Հայոց լեզու» առարկայի քննությունը սահմանելով պարտադիր:Այս առումով անհրաժեշտ է լրամշակել նաև Նախագծի հիմնավորումը՝ բավարար և հիմնավոր տեղեկատվություն ներկայացնելով Նախագծով առաջակվող կարգավորումների վերաբերյալ: Սույն դիտողությունը բխում է «Նորմատիվ իրավական ակտերի մասին» օրենքի 6-րդ հոդվածի 5-րդ մասի պահանջից, որի համաձայն՝ փորձաքննության ներկայացվող նորմատիվ իրավական ակտին կցվող հիմնավորման մեջ շարադրվում են կարգավորման ենթակա ոլորտի կամ խնդրի սահմանումը, առկա իրավիճակը (եթե կիրառելի է), կարգավորման նպատակները, ակնկալվող արդյունքը, ակտի նորմատիվ բնույթի հիմնավորվածությունը: 2. Առաջարկում ենք Ցանկի վերջում առկա ծանոթագրությունների տեքստը ձևակերպել կետերի տեսքով՝ նկատի ունենալով «Նորմատիվ իրավական ակտերի մասին» ՀՀ օրենքի 21-րդ հոդվածի 1-ին մասի պահանջները: | 1. Ընդունելի է մասամբ։ Նախագիծը մնացել է անփոփոխ, նախագծի հիմնավորման մեջ կատարվել է որոշակի լրացում։Համաձայն «Կրթության մասին» ՀՀ օրենքի 15-րդ հոդվածի 5-րդ մասի 2-րդ պարբերության (4-րդ ենթակետ) դրույթների՝ բարձրագույն ուսումնական հաստատությունների տվյալ տարվա մասնագիտությունների և ընդունելության քննությունների ցանկը մի քանի պարտադիր բաղադրիչներից բացի, **ներառում է նաև ընդունելության քննության ձևը (մրցութային, ոչ մրցութային):** Տվյալ դեպքում անհրաժեշտ ենք համարում նշել, որ «Լեզվի մասին» ՀՀ օրենքի 2-րդ հոդվածի 5-րդ մասի հիմքով՝ բոլոր այն մասնագիտությունների (կրթական ծրագրերի) դեպքում, որոնց համար ՀՀ կառավարության 26․04․2012թ․ հմ․ 597-Ն որոշմամբ հաստատված կարգի (պետական և ոչ պետական բարձրագույն ուսումնական հաստատությունների ընդունելության ըստ բակալավրի ու անընդհատ և ինտեգրացված կրթական ծրագրերի) պահանջներից բխող «Հայոց լեզու և գրականություն (գրավոր)» առարկայի ընդունելության քննությունը չի նախատեսված որպես մրցութային միասնական ընդունելության քննություն (այլ ներառված է որպես կամընտրական), ապա ցանկում «Հայոց լեզու և գրականություն (գրավոր)» առարկայի ընդունելության քննությունը պարտադիր նախատեսված է որպես ոչ մրցութային ընդունելության քննություն։ Նշենք նաև, որ ՀՀ կառավարության նույն որոշման 42-րդ կետի 1-ին ենթակետի պահանջի համաձայն՝ այդ ենթակետում նշված բոլոր մասնագիտությունների համար պահպանված է «Հայոց լեզու և գրականություն (գրավոր)» առարկայի ընդունելության քննությունն որպես պարտադիր միասնական ընդունելության քննություն հանձնելու պայմանը։Բարձրագույն ուսումնական հաստատություն-ներում հայոց լեզվի ուսուցումը պարտադիր լինելու օրենքով նախատեսված պահանջի մասով նշենք, որ համաձայն «Բարձրագույն և հետբուհական մասնագիտական կրթության մասին» ՀՀ օրենքի 8-րդ հոդվածի 2-րդ մասի21) ենթակետի՝ անկախ սեփականության ձևից և մասնագիտությունից՝ բարձրագույն մասնագի-տական հիմնական կրթության բակալավրի կրթական ծրագրում հայոց լեզու և հայ գրականություն, հայոց պատմություն առարկա-ների ուսուցումը ներառվում է առնվազն երկու կիսամյակի ընթացքում, որոնք ավարտվում են գիտելիքների պարտադիր ստուգմամբ: Ինչ վերաբերում է 2021 թվականի մարտի 24-ին ընդունված «Բարձրագույն կրթության և գիտության մասին» օրենքի կարգավորումներին, որոնց համաձայն՝ նախատեսվում է ներդնել բուհերի ընդունելության կազմակերպման նոր սկզբունքներ ու մեխանիզմներ, մասնավորապես՝ անկախ բուհերի կազմակերպաիրավական ձևից և կարգավիճակից՝ բակալավրի որակավորման աստիճանի ցանկացած կրթական ծրագրով ՀՀ քաղաքացիների համար բուհի ընդունելության «Հայոց լեզու» առարկայի քննությունը պարտադիր սահմանված լինելու պահանջին, ապա հարկ ենք համարում նշել հետևյալը․ Հիշյալ օրենքի և հարակից օրենքների նախագծերը երկրորդ ընթերցմամբ ընդունվել են ՀՀ Ազգային ժողովի կողմից 2021 թվականի մարտի 24-ին, սակայն ՀՀ Նախագահի դիմումի հիման վրա Սահմանադրական դատարանի 2021 թվականի օգոստոսի 2-ի ՍԴՈ-1608 որոշմամբ «Բարձրագույն կրթության և գիտության մասին» օրենքի 27-րդ հոդվածի 3-րդ և 4-րդ մասերի մասով, ճանաչվել է Սահմանադրության 38-րդ հոդվածի 3-րդ մասին հակասող։ Ներկայումս օրենքի նախագիծը համապատասխանեցվում է ՍԴ որոշման պահանջներին, լրամշակվել է և գտնվում է շրջանառության մեջ ու սահմանված կարգով ներկայացված է հանրային քննարկման։ Ավելին, «Բարձրագույն կրթության և գիտության մասին» ՀՀ օրենքի Հոդված 39-ի (Եզրափակիչ մաս) 6-րդ մասի դրույթների համաձայն՝ սույն օրենքի 18-րդ հոդվածի 5-րդ մասի համապատասխան կարգավորումը (այն է. Հայաստանի Հանրապետությունում գործող ցանկացած բուհ կամ բուհի մասնաճյուղ բարձրագույն կրթության առաջին մակարդակի և ինտեգրված կրթական ծրագրերով ընդունելության դեպքում Հայաստանի Հանրապետության քաղաքացիություն ունեցող անձանց համար «Հայոց լեզու» առարկայից արտաքին գնահատման վկայագիրը պարտադիր է:) նախատեսված էր, որ ուժի մեջ էր մտնելու **2023 թվականի սեպտեմբերի 1-ից (փաստացի, բուհերի 2024/2025 ուստարվա ընդունելության համար**, քանի որ մինչև տվյալ տարվա սեպտեմբերի 1-ը արդեն իսկ ավարտված է լինում տվյալ տարվա առկա ուսուցման ընդունելության գործընթացը՝ մինչ այդ սահմանված ցանկին համապատասխան անհրաժեշտ դիմում-հայտերի լրացմամբ և սահմանված ժամկետներում քննությունների ու մրցույթի անցկացմամբ)։ Մինչև սույն մասն ուժի մեջ մտնելը բուհ ընդունելության հետ կապված իրավահարա-բերությունները շարունակվում են կարգավորվել «Բարձրագույն և հետբուհական մասնագիտական կրթության մասին» 2004 թվականի դեկտեմբերի 14-ի ՀՕ-62-Ն օրենքի 14-րդ հոդվածի 5-րդ մասի և 21-րդ հոդվածի 2-րդ մասի 11-րդ կետի և «Կրթության մասին» 1999 թվականի ապրիլի  14-ի ՀՕ-297 օրենքի 15-րդ հոդվածի 5-րդ մասի դրույթների հիման վրա ընդունված իրավական ակտերով:2․ Ընդունելի է։ Ցանկում կատարվել է համապատասխան փոփոխություն։ |
| 5. Էկոնոմիկայի նախարարություն | 04.11.2021թ. |
| N 01/16385-2021 |
| 1. Ի կատարումն ՀՀ վարչապետի աշխատակազմի ղեկավարի N 02/11.7/34669-2021 հանձնարարականի՝ հայտնում ենք, որ Հայաստանի Հանրապետությունում կրթական համակարգի մասնագիտական կրթական պատվեր ձևավորելու նպատակով աշխատանքային խումբն իրականացրել է և շարունակում է իրականացնել հարցազրույցներ տարբեր գերատեսչություններում՝ կառավարության և ոլորտային ռազմավարություններից բխող մասնագիտացված պահանջարկը բացահայտելու ուղղությամբ։ Գյուղատնտեսության ոլորտի կրթական կադրերի որակավորման հետ կապված խնդիրներն ու առաջարկները ներկայացվում են ստորև, իսկ մյուս ոլորտների վերաբերյալ առաջարկությունները կներկայացվեն լրացուցիչ։Գյուղատնտեսության կայուն զարգացման համար առանձնակի կարևորվում է ոլորտը որակյալ մասնագիտական կադրերով ապահովման հարցը։ Հայաստանում ագրոպարենային ոլորտի, մասնավորապես գյուղատնտեսական մասնագիտություններով բարձրագույն կրթություն տրամադրում է միայն Հայաստանի ազգային ագրարային համալսարան հիմնադրամը (այսուհետ՝ ՀԱԱՀ): Նախորդ տարիների շրջադարձային փոփոխությունները ՀԱԱՀ-ին հնարավորություն տվեցին լուրջ առաջընթաց գրանցել մի շարք ուղղություններով, մասնավորապես կրթական ծրագրերի կատարելագործման և ենթակառույցների ու նյութատեխնիկական բազայի արդիականացման ուղղություններով։ Կրթական ծրագրերի կատարելագործումը ներառել է մասնագիտական կրթական ծրագրերի խոշորացման, այդ թվում միջազգային և տեղական շուկայում պահանջված նոր մասնագիտությունների ներդրման (ճշգրիտ գյուղատնտեսություն, օրգանական գյուղատնտեսություն, կայուն գյուղատնտեսություն, սննդամթերքի անվտանգություն), ուսումնական պլանների խորքային վերանայման, բակալավրիատի կրթական ծրագրերի ուսումնական պլաններում «դուալ» բաղադրիչի ներդրման ուղղությունները։ ՀԱԱՀ-ի ուսումնական, գիտական և խորհրդատվական գործունեության տեսանկյունից շատ կարևոր է ռեսուրսային վերազինումը: Այդ ուղղությամբ տարեցտարի ՀԱԱՀ-ը վերազինում ու արդիականացնում է իր ուսումնական, գիտական լաբորատորիաները, լսարանները` շեշտադրելով IOT, STEM ուղղությունները: Հիմք ընդունելով այն փաստը, որ Հայաստանի Հանրապետությունում գյուղատնտեսությունը գերակա ոլորտ է, և գործում են բազմաթիվ պետական աջակցության ծրագրեր, որոնք նպաստում են ֆերմերային տնտեսությունների նկատելի զարգացմանը, առկա են դեռևս մի շարք խնդիրներ որոնց ուղղությամբ առաջարկում ենք հետևյալ լուծումները։Հաշվի առնելով այն հանգամանքը, որ ագրոպարենային ոլորտի տարբեր մասնագիտությունների բարձրագույն կրթության մասնագետների պահանջարկը առավել մեծ է երկրի մարզերում, մասնավորապես գյուղական վայրերում, վերջինս հատկապես ընդգծված է սահմանամերձ բնակավայրերում, մինչդեռ 2021-2022 թթ. ուսումնական տարում Հայաստանի ազգային ագրարային համալսարանի առկա ուսուցման համակարգի 259 դիմորդների 33 %-ը՝ 86-ն է ընդունվել, որոնցից ընդամենը 36-ն է եղել մարզերից։ Ընդ որում, Երևանաբնակ դիմորդների շուրջ 43 %-ին հաջողվել է ընդունվել ՀԱԱՀ, իսկ մարզերի դիմորդների դեպքում այդ ցուցանիշը կազմել է ընդամենը 25 %: Այսինքն, մարզերի 4 դիմորդից 3-ին չի հաջողվել ընդունվել ՀԱԱՀ, այն դեպքում, որ հենց մարզերում կա գյուղատնտեսական մասնագետների առավել մեծ պահանջարկ։Գյուղական բնակավայրերից, հատկապես սահմանամերձ բնակավայրերից դիմորդների՝ մասնավորապես մաթեմատիկայից ցածր՝ ոչ անցողիկ բալեր ստանալը պայմանավորված է մի շարք օբյեկտիվ և սուբյեկտիվ գործոններով, մասնավորապես՝ սահմանամերձ բնակավայրերի սոցիալ-տնտեսական բարդ պայմանները, գյուղական բնակավայրերում ուսուցիչների, հատկապես մաթեմատիկայի ուսուցիչների պակասը, կրկնակի ուսուցման (լրացուցիչ պարապմունքների) պայմանների և հնարավորությունների սղությունը: Հաշվի առնելով նշվածը, բակալավրի կրթական ծրագրերի ընդունելության քանակի և դիմորդների բազային գիտելիքների անբավարար մակարդակի խնդրի լուծման համարառաջարկվում է մարզերից Հայաստանի ազգային ագրարային համալսարան դիմած, սակայն անցողիկ բալերը չհավաքած դիմորդներին պայմանականորեն ընդունել համալսարան անվճար և վճարովի համակարգերով՝ լրացնելով թափուր մնացած տեղերը: Պետական օժանդակություն ցուցաբերել ՀԱԱՀ-ին՝ մարզերից ուսանողների համար կազմակերպելու լրացուցիչ դասընթացներ, որը թույլ կտա մասամբ լրացնել գյուղական վայրերում այս կամ այն առարկայից բավարար գիտելիքներ ստանալու հնարավորության պակասը։ Այս ժամանակահատվածում Երևանում ապրելու համար մարզերի ուսանողներին ՀԱԱՀ-ն կարող է տրամադրել հանրակացարան, իսկ պետական օժանդակությամբ ցանկալի է տրամադրել օրապահիկներ։Որպես արդյունք, դեկտեմբեր ամսին այս ուսանողները հնարավորություն կունենան «Գնահատման և թեստավորման կենտրոն» ՊՈԱԿ-ում հանձնել քննություններ, անցողիկ բալի դեպքում ուսանողը կշարունակի ուսումը, հակառակ դեպքում այն կդադարեցվի: Նշված մեխանիզմի կիրառումը հնարավորություն կտա գյուղական բնակավայրերում ապահովել գյուղատնտեսական մասնագիտությունների գծով բարձրագույն կրթության մասնագետների պահանջարկը և պայմաններ ստեղծել գյուղական բնակավայրերի (հատկապես սահմանամերձ) երիտասարդների կրթության շարունակման և հետագայում մասնագիտությամբ աշխատանքով ապահովման համար:Առաջարկվում է նաև պետական կառավարման տարածքային մարմինների և տեղական ինքնակառավարման մարմինների օժանդակությամբ գնահատել գյուղական բնակավայրերում (հատկապես սահմանամերձ, լեռնային ու բարձրլեռնային) ագրոպարենային ոլորտի մասնագետների կարիքները, և դրանք բավարարելու համար, պայմանագրային հիմունքներով, պետական օժանդակություն տրամադրել՝ միասնական քննություններին նախապատրաստվելու համար։ Ընդունվելուց հետո Երևանում կեցության նվազագույն ծախսերը բավարարող հատուկ կրթաթոշակ սահմանել և ամբողջությամբ փոխհատուցել տվյալ կամ հարևան բնակավայրի այն երիտասարդների ուսման վարձը,որոնք կպարտավորվեն ՀԱԱՀ-ն ավարտելուց հետո վերադառնալ ու պայմանագրով նախատեսված ժամկետով աշխատել կոնկրետ բնակավայրում։Ցանկալի է մարզերում ավագ դասարաններում ունենալ ագրոթեքումով դասարաններ, որոնց աշակերտները նույնպես հնարավորություն կունենան ընդունվել համալսարան հարցազրույցով, ինչպես՝ նախապատրաստական դասընթացի մասնակիցները:Կարծում ենք, անհրաժեշտ է նաևմշակելգովազդային հոլովակների շարք և այդ գովազդային հոլովակներում ի ցույց դնել ավանդական և ժամանակակից գյուղատնտեսության տարբերություններն ու գյուղատնտեսության ժամանակակից մասնագետի աշխատանքի բնույթը: Նման ճանաչողական տեսահոլովակները հասարակության աչքում ագրարային ոլորտի մասնագիտություններն ավելի գրավիչ դարձնելու իրական ներուժ ունեն:Սահմանամերձ մարզերի բնակիչ ՀԱԱՀ-ի ուսանողների համար մեծ աջակցություն կարող է լինել պետության կողմից բնակվարձի լրիվ կամ մասնակի փոխհատուցումը Երևանում ուսումնառության տարիներին։Խնդիր է նաև ռազմավարական նշանակություն ունեցող մագիստրոսական որոշ ծրագրերի դիմորդների քանակը։ Չնայած վերջին 2 տարում նկատվում է ՀԱԱՀ-ի մագիստրոսական ծրագրերի դիմորդների քանակի աճ, սակայն այդ դրական շարժը նկատելի է հատկապես այն մասնագիտությունների ուղղությամբ, որոնց համար ՀՀ կառավարության 2020 թվականի հունիսի 18-ի N 1035-Ն որոշմամբ նախատեսված է աշխատավարձի և դրան հավասարեցված վճարումների վերաբերյալ Հայաստանի Հանրապետության հարկային օրենսգրքով սահմանված կարգով հաշվարկված եկամտային հարկն ուսման վարձավճարի փոխհատուցման նպատակով վերադարձ: Օրինակ` այս պահին, չնայած օրգանական գյուղատնտեսությունը համարվում է զարգացման կարևոր ուղղություն, սակայն 2021-2022 թթ. համապատասխան մագիստրոսական ծրագիր ընդունվել է 1 ուսանող: Այս փաստը ցույց է տալիս, որ ուսանողները փորձում են դիմել այն մասնագիտությունների ուղղությամբ, որտեղ ուսման վճարը փոխհատուցվում է եկամտահարկի վերադարձով: Նույնը կարելի է պնդել այլ ուղղությունների մասին, որոնք ունեն ռազմավարական նշանակություն, սակայն չեն ներառվել ցանկում: Առաջարկվում է այս ցանկում ավելացնել այնպիսի մասնագիտություններ, ինչպիսիք են 081101.00.7 Ագրոնոմիա (որի շրջանակում իրականացվում են ռազմավարական կարևորության այնպիսի մասնագիտություններ, ինչպիսիք են օրգանական գյուղատնտեսությունը, ջերմատնային ագրոտեխնոլոգիաները, ագրոնոմիան, բույսերի պաշտպանությունը), 071804.00.7 Ագրարային ճարտարագիտությունը (որի շրջանակում իրականացվում է ճշգրիտ գյուղատնտեսություն, հողային և ջրային ռեսուրսների ճարտարագիտություն, մեքենասարքավորումների ճարտարագիտություն կրթական ծրագրերը):Ողջունելի կլիներ, եթե որոշ մասնագիտությունների ուսանողների և մագիստրոսների համար, օրինակ` օրգանական գյուղատնտեսություն, ջերմատնային ագրոտեխնոլոգիաներ, ճշգրիտ գյուղատնտեսություն, կայուն գյուղատնտեսություն, սննդի անվտանգություն և այլն, որոնք կառավարությունը սահմանել է որպես գերակա ուղղություն, որոշակի կրթաթոշակներ սահմանվի, որը նույնպես կարող է ընկալվել որպես ոլորտի և մասնագիտությունների կարևորում պետության կողմից։ Սա մեծապես կօգնի հանրության շրջանում ագրոմասնագիտությունները գրավիչ դարձնելուն:Խնդիրների կարևորությունից ելնելով, խնդրում ենք Ձեր աջակցությունը գյուղատնտեսական ոլորտի մասնագետների պատրաստման նշված մոտեցումները կյանքի կոչելու նպատակով: | 1. Ներկայացված կարծիքը բովանդակային առումով չի արտացոլում «Կրթության մասին» ՀՀ օրենքի 15-րդ հոդվածի 5-րդ մասին համապատասխան մշակված «Հայաստանի Հանրապետության բարձրագույն ուսումնական հաստատությունների բակալավրի ու անընդհատ և ինտեգրացված կրթական ծրագրերով (առկա, հեռակա) 2022/2023 ուսումնական տարվա մասնագիտությունների և ընդունելության քննությունների ցանկը հաստատելու մասին» Հայաստանի Հանրապետության կառավարության որոշման նախագծի վերաբերյալ ակնկալվող դիրքորոշումը:  Ներկայացված առաջարկները (գյուղատնտեսության ոլորտի մասով) հիմնականում վերաբերում են. * մասնագիտական կրթական պատվերի և պահանջարկի ձևավորմանը,
* Հայաստանի ազգային ագրարային համալսարանին պետական օժանդակության ցուցաբերմանը՝ մարզերից ուսանողների համար լրացուցիչ դասընթացների կազմակերպման նպատակով,
* ընդունելության անվճար և վճարովի թափուր տեղերի համալրմանը,
* գյուղական բնակավայրերում երիտասարդների կրթության շարունակման և հետագայում մասնագիտությամբ աշխատանքի ապահովման նպատակով պայմանների ստեղծմանը,
* Հայաստանի Հանրապետության կառավարության 2020թ. հունիսի 18-ի N 1035-Ն որոշման մեջ լրացումներ կատարելուն և այլն:
 |
| 2. Ի պատասխան Ձեր 07.10.2021թ. N01/11.2/22688-2021 գրության՝ «Հայաստանի Հանրապետության բարձրագույն ուսումնական հաստատությունների բակալավրի ու անընդհատ ևինտեգրացված կրթական ծրագրերով (առկա, հեռակա) 2022/2023 ուսումնական տարվա մասնագիտությունների և ընդունելության քննությունների ցանկը հաստատելու մասին» ՀՀ կառավարության որոշման նախագծի վերաբերյալ հայտնում ենք հետևյալը.Ինչպես գիտեք, Էկոնոմիկայի նախարարի 04.08.2021թ. № 606-Ա հրամանով ստեղծված աշխատանքային խմբի կողմից ներկայումս աշխատանքներ են իրականացվում բարձրագույն ուսումնական հաստատությունների 2022/2023 ուսումնական տարվա մասնագիտությունների ցանկի հետ կապված առաջարկությունների հստակեցման ուղղությամբ։ Մասնավորապես, աշխատանքային խմբի շրջանակներում նախատեսվում են այցելություններ Հայաստանի Հանրապետության պետական կառավարման մարմիններ՝ հարցումների միջոցով բացահայտելու պետության ռազմավարական ուղղություններիցբխող կարիքները՝ տնտեսության զարգացման համար ամենամեծ հեռանկարն ունեցող ուղղությունների, ոլորտային առաջնահերթությունների և այլ անհրաժեշտ պահանջների դիտարկմամբ։Հիմք ընդունելով վերոգրյալը,Էկոնոմիկայի նախարարությունը «Հայաստանի Հանրապետության բարձրագույն ուսումնական հաստատությունների բակալավրի ու անընդհատ ևինտեգրացված կրթական ծրագրերով (առկա, հեռակա) 2022/2023 ուսումնական տարվա մասնագիտությունների և ընդունելության քննությունների ցանկը հաստատելու մասին» ՀՀ կառավարության որոշման նախագծի վերաբերյալ իր կարծիքը կներկայացնի վերոնշյալ աշխատանքների ավարտից հետո: | 10.11.2021թ. |
| N 01/15027-2021 |
| 2. Ընդունվել է ի գիտություն: Միաժամանակ անհրաժեշտ ենք համարում նշել, որ համաձայն «Կրթության մասին» ՀՀ օրենքի 15-րդ Հոդվածի 5-րդ մասի դրույթների՝ բարձրագույն ուսումնական հաստատությունների տվյալ տարվա մասնագիտությունների և ընդունելության քննությունների ցանկը կրթության պետական կառավարման լիազորված մարմնի ներկայացմամբ Հայաստանի Հանրապետության կառավարությունը հաստատում և պաշտոնապես հրապարակում է մինչև տվյալ տարվա դեկտեմբերի 1-ը: Հաստատված ցանկում փոփոխություններ և լրացումներ կատարելն արգելվում է, բացառությամբ այն դեպքերի, երբ փոփոխությունների և լրացումների կատարման, ինչպես նաև նոր ցանկի հաստատման անհրաժեշտությունը պայմանավորված է հայտարարված արտակարգ կամ ռազմական դրությամբ: |